Kruopių herbas

Kruopių herbas – pagrindinis Kruopių miestelio ir Kruopių seniūnijos (Akmenės rajono savivaldybė) heraldikos atributas.Akmenės rajono savivaldybė Herbai 

 Aprašas 

Herbo auksiniame lauke ant rudos šakos tupintis juodas tetervinas su raudonu antakiu ir sidabriniais uodegos plunksnų galais.

 Simbolika 

Miestelio simbolis – iš metalo nukaldintas tetervinas – įtaisytas ant akmens šalia plento prie Kruopių. Pasak vietinių, anksčiau šie paukščiai buvo įprasti, perėdavo gretimuose miškuose.Dekoratyvinis tetervinas – virš akmens prie Kruopių

Kruopiai anksčiau herbo neturėjo. Heraldikos komisijos nariai kartu su vietos seniūnija nutarė herbe pavaizduoti nykstantį Lietuvos paukštį teterviną. Simbolių kalboje paukščiai dėl gebėjimo skraidyti yra laikomi tarpininkais tarp dangaus ir žemės, reiškia sielos įsikūnijimą. Paukščiai yra išminties, intelekto ir minties žvitrumo reiškėjai. Vakarų mene paukštis simbolizuoja orą ir prisilietimą.

 Istorija 

1999 m. rugsėjo 28 d. herbą Lietuvos Respublikos Prezidentas patvirtino dekretu Nr. 600. Herbo etalono autorius – dailininkas Rolandas Rimkūnas.

 Šaltiniai 

Kategorija:Kruopiai
Kategorija:1999 m. patvirtinti Lietuvos gyvenviečių herbai
Kategorija:Akmenės rajono savivaldybės gyvenviečių herbai
Kategorija:Lietuvos miestelių herbai